|  |  |
| --- | --- |
| Številka: 007-309/2023/39 | |
| Ljubljana, 16. 5. 2024 | |
| EVA: 2023-2330-0100 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA:** **Uredba o ukrepih kmetijske strukturne politike in kmetijske politike razvoja podeželja - predlog za obravnavo** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji … sprejela naslednji  **SKLEP**  Vlada Republike Slovenije je izdala Uredbo o ukrepih kmetijske strukturne politike in kmetijske politike razvoja podeželja in jo objavi v Uradnem listu Republike Slovenije.  Barbara Kolenko Helbl  generalna sekretarka  Priloga:   * predlog Uredbe o ukrepih kmetijske strukturne politike in kmetijske politike razvoja podeželja   Sklep prejmejo:   * Služba Vlade Republike Slovenije za zakonodajo, * Ministrstvo za javno upravo, * Ministrstvo za finance, * Ministrstvo za okolje, podnebje in energijo, * Ministrstvo za naravne vire in prostor, * Ministrstvo za gospodarstvo, turizem in šport, * Ministrstvo za kmetijstvo, gozdarstvo in prehrano. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Maša Žagar, generalna direktorica Direktorata za kmetijstvo, * Hermina Oberstar, vodja Sektorja za horizontalne vsebine v kmetijstvu. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| **5. Kratek povzetek gradiva:** | | | |
| Uredba o ukrepih kmetijske strukturne politike in kmetijske politike razvoja podeželja določa ukrepe, upravičence, upravičene stroške, pogoje, merila, postopke za dodelitev pomoči in finančne določbe za ukrepe kmetijske strukturne politike in ukrepe kmetijske politike razvoja podeželja.  S predlagano uredbo se izvajajo naslednji ukrepi:   1. pomoč za dokončanje komasacijskih postopkov (v nadaljnjem besedilu: ukrep 1), 2. pomoč za prenos znanja in informiranja s področja predelave ter s kmetijstvom povezanega delovanja na podeželju (v nadaljnjem besedilu: ukrep 2), 3. pomoč za delovanje na področju kmetijstva, gozdarstva in razvoja podeželja (v nadaljnjem besedilu: ukrep 3), 4. pomoč pri organizaciji strokovnih in jubilejnih dogodkov (v nadaljnjem besedilu: ukrep 4), 5. organiziranje in izvedba tekmovanj v oranju ter udeležba na svetovnem prvenstvu (v nadaljnjem besedilu: ukrep 5).   Namen ukrepa 1 je dokončanje komasacijskih postopkov v skladu s 15. členom Uredbe 2022/2472/EU.  Namen ukrepa 2. pomoč za prenos znanja in informiranje s področja predelave ter s kmetijstvom povezanega delovanja na podeželju (v nadaljnjem besedilu: ukrep 2) je sofinanciranje strokovnih prireditev in drugih aktivnosti, ki spodbujajo prenos znanja in informiranja ljudi na podeželju s področja predelave povezane s kmetijsko proizvodnjo, ki ni predmet primarne kmetijske proizvodnje in jih izvajajo nevladne organizacije, ki delujejo na področju kmetijstva, gozdarstva in razvoja podeželja. Ukrep se izvaja po pravilu de minimis v skladu z Uredbo 2023/2831/EU.  Namen ukrepa 3 je sofinanciranje delovanja, združevanja in povezovanja ljudi na podeželju v okviru nevladnih organizacij, strojnih krožkov, priznanih rejskih organizacij in organizacije, ki povezuje kmete v sindikat kmetov, in ki delujejo na področju kmetijstva, gozdarstva in razvoja podeželja.  Namen ukrepa 4 je sofinanciranje strokovnega ali jubilejnega dogodka, ki pripomore k boljši prepoznavnosti slovenskega kmetijstva in gozdarstva.  Namen ukrepa 5 je organiziranje in izvedba tekmovanj v oranju v Republiki Sloveniji ter organiziranje in izvedba udeležbe na svetovnem prvenstvu, saj se s tem spodbuja pomen obdelave zemlje, prenašanje dobrih praks, izobraževanje, ohranjanje dediščine podeželja in promocija slovenskega kmetijstva doma in v tujini.  V letu 2024 je v proračunu Ministrstva za kmetijstvo, gozdarstvo in prehrano za izvedbo ukrepa:   * 1 načrtovanih 20.000 evrov na PP 243010 Zemljiške operacije. NRP 2330-21-5091 - Sanacija nedokončanih komasacij 2022-2026; * 2, 3 in 4 načrtovanih 395.000 evrov na PP 255610 – Podpora strokovnim prireditvam, stanovskemu in interesnemu povezovanju, NRP 2330-20-0043 Podpora interesnemu povezovanju 2021–2025. Od tega za ukrep 2: 54.000 evrov, konto 4102, za ukrep 3: 331.000 evrov, konto 4120, in za ukrep 4: 10.000 evrov, konto 4120; * 5 načrtovanih 34.800 evrov na PP 615910 - Državno in svetovano tekmovanje v oranju, NRP 2330-20-0046 – Tekmovanja v oranju. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | DA |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:** | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | | |
|  | | Tekoče leto (t) | | | t + 1 | t + 2 | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | |  | | |  |  | | |  | |
| Predvideno povečanje (+) ali zmanjšanje (**–**) prihodkov občinskih proračunov | |  | | |  |  | | |  | |
| Predvideno povečanje (+) ali zmanjšanje (**–**) odhodkov državnega proračuna | |  | | |  |  | | |  | |
| Predvideno povečanje (+) ali zmanjšanje (**–**) odhodkov občinskih proračunov | |  | | |  |  | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | | |  |  | | |  | |
| II. Finančne posledice za državni proračun | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | | Znesek za t + 1 |
| 2330 Ministrstvo za kmetijstvo, gozdarstvo in prehrano | 2330-21-5091 - Sanacija nedokončanih komasacij 2022-2026 | | | 243010 – zemljiške operacije | | 20.000 | | | | 20.000 |
| 2330 Ministrstvo za kmetijstvo, gozdarstvo in prehrano | 2330-20-0043 - Podpora interesnem povezovanju 2021–2025 | | | 255610 – Podpora strokovnim prireditvam, stanovskem in interesnem povezovanju | | 395.000 | | | | 200.000 |
| 2330 Ministrstvo za kmetijstvo, gozdarstvo in prehrano | 2330-20-0046 - Tekmovanja v oranju. | | | 615910 – Državno in svetovano tekmovanje v oranju | | 34.800 | | | | 34.800 |
| SKUPAJ | | | | | | **449.800** | | | | **254.800** |
| II.b Manjkajoče pravice porabe bodo zagotovljene s prerazporeditvijo: | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | | Znesek za t + 1 |
|  |  | |  | | |  | | | |  |
|  |  | |  | | |  | | | |  |
|  | | | | | |  | | | |  |
| Po odprtju NRP se bodo sredstva zagotovila znotraj postavk MKGP. | | | | | | | | | | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | |
| Novi prihodki | | | | Znesek za tekoče leto (t) | | | Znesek za t + 1 | | | |
|  | | | |  | | |  | | | |
|  | | | |  | | |  | | | |
|  | | | |  | | |  | | | |
| SKUPAJ | | | |  | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | |
| **8. Predstavitev sodelovanja z združenji občin:** | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: * Združenju občin Slovenije ZOS: * Združenju mestnih občin Slovenije ZMOS:   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | |
| **9. Predstavitev sodelovanja javnosti:** | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | DA | | |
| (Če je odgovor NE, navedite, zakaj ni bilo objavljeno.) | | | | | | | | | | |
| (Če je odgovor DA, navedite:  Datum objave: 22. 3. 2024  V razpravo so bili vključeni:   * Zveza društev ekoloških kmetov, * Zveza strojnih krožkov Slovenije, * [Zveza društev rejcev drobnice Slovenije](https://www.bing.com/ck/a?!&&p=8a50ab81db0d5fdcJmltdHM9MTcxMjUzNDQwMCZpZ3VpZD0wYTk3MTY3Ny1lMTJhLTY0MjctMzdhYy0wNWJmZTBmNzY1ZDEmaW5zaWQ9NTE5Nw&ptn=3&ver=2&hsh=3&fclid=0a971677-e12a-6427-37ac-05bfe0f765d1&psq=ZDRDS&u=a1aHR0cHM6Ly93d3cuZHJvYm5pY2Euc2kvby1uYXMvemRyZHMv&ntb=1)***,*** * Slovensko združenje rejcev konj pasme Haflinger, * Kmetijsko gozdarska zbornica Slovenije, * Zveza za tehnično kulturo Slovenije.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  **Zveza društev ekoloških kmetov (ZDEKS)**   * Predloga, da se ZDEKS vključi v sklop A ukrepa Pomoč za delovanje na področju kmetijstva, gozdarstva in razvoja podeželja (v nadaljnjem besedilu: ukrep 3), in da se delovanje NVO financira 100 % nista bila upoštevana.   V sklop A se uvrščajo zveze ki delujejo na celotnem območju Republike Slovenije, pokrivajo horizontalne vsebine s področja kmetijstva, gozdarstva in podeželja in zastopajo vse skupine (predstavnike kmetov, gozdarjev,..) ne glede na proizvodno usmerjenost oziroma način pridelave. Za nevladne organizacije (v nadaljnjem besedilu: NVO), ki delujejo na področju ekološkega kmetovanja je že sedaj namenjen poseben sklop Č, na katerega se lahko prijavijo in so na ta način tudi izstopajo glede na vse ostale NVO. Prav tako se lahko te iste NVO prijavijo tudi na sklop C.  Predlog ZDEKS, za 100 % financiranje delovanja NVO ni bil upoštevan, saj menimo, da mora NVO prispevati tudi lastno udeležbo k programu, lahko pa pridobijo dodatnih 10 % pomoči, v kolikor izvajajo vsebine s področja digitalizacije kmetijstva.  **Zveza strojnih krožkov Slovenije (ZSKS)**   * Predlog da se ZSKS, vključi v sklop A ukrepa 3 ni bil upoštevan.   V sklop A se uvrščajo zveze ki delujejo na celotnem območju Republike Slovenije, pokrivajo različne horizontalne vsebine s področja kmetijstva, gozdarstva in podeželja in zastopajo vse skupine (predstavnike kmetov, gozdarjev,..) ne glede na proizvodno usmerjenost oziroma način pridelave. Vse ostale zveze, društva, kot tudi ZSKS se lahko prijavijo na sklop C, in zato niso v nikakršnem slabšem položaju kot zveze iz sklopa A. prav tako so pogoji za pridobitev sredstev vključno z upravičeni stroški za vse vlagatelje enakopravni.  [**Zveza društev rejcev drobnice Slovenije**](https://www.bing.com/ck/a?!&&p=8a50ab81db0d5fdcJmltdHM9MTcxMjUzNDQwMCZpZ3VpZD0wYTk3MTY3Ny1lMTJhLTY0MjctMzdhYy0wNWJmZTBmNzY1ZDEmaW5zaWQ9NTE5Nw&ptn=3&ver=2&hsh=3&fclid=0a971677-e12a-6427-37ac-05bfe0f765d1&psq=ZDRDS&u=a1aHR0cHM6Ly93d3cuZHJvYm5pY2Euc2kvby1uYXMvemRyZHMv&ntb=1)   * Predloga, da se vse NVO razdeli v samo dve skupini: priznane rejske organizacije (v nadaljnjem besedilu: PRO), ki vodijo rejske programe in ostale NVO, ter da mora biti financiranje delovanja NVO 100 % nista bila upoštevana.   Predlog uredbe že sedaj predvideva poseben sklop B, na ukrepu 3 ki je namenjen le PRO. Delitev vlagateljev na PRO in ostale nebi bila pravična za ostale vlagatelje.  Na sestanku, ki je potekal 10.  2. 2020 med predstavniki PRO in ministrstvom in na katerem je bila obravnavana tudi višina sofinanciranja delovanja PRO v okviru javnih razpisov se PRO niso strinjale s 100 % sofinanciranjem delovanja, zato je bil takrat sprejet sklep, da se le te sofinancirajo v višini 90' %. Predlog uredbe sicer predvideva 80 % sofinanciranje, vendar lahko NVO pridobi dodatnih 10 % v kolikor izvaja vsebine s področja digitalizacije kmetijstva.  **Slovensko združenje rejcev konj pasme Haflinger**   * Predlog, da se v uredbi postavi pogoj, da mora rejska organizacija imeti nov status v skladu z uredbo 2016/2012 in sicer status rejskega društva ni bil upoštevan.   Uredba je namenjena vsem priznanim rejskim organizacijam, ki izpolnjujejo pogoje za priznanje rejske organizacije v skladu z zakonom, ki ureja živinorejo. Uredba ne more in ne sme določati pogojev, ki so že predpisani z drugim evropskim ali nacionalnim predpisom.   * Predlog, da bi uredba omogočala kritje transporta konj in opreme, nočitve tekmovalnih ekip, najem razstavnega prostora, plačilo tujih sodnikov, pristojbine, zavarovanje v okviru ukrep 3 ni bil upoštevan.   V okviru ukrepa 3 lahko NVO uveljavljajo le stroške za lastno delovanje.  Stroški, ki so povezani z državno razstavo konj pasme haflinger (transport konj, najem razstavnega prostora, plačilo tujih sodnikov….) se štejejo kot državna pomoč. Reja konj je gospodarska dejavnost, razstava konj pa je promocija te dejavnosti, ki se lahko financira v skladu s 24. členom ABER-ja do 100 % upravičenih stroškov ali prek pomoči de minimis - uredbe 1408/2013 in niso predmet podpore te uredbe.  Stroški, ki so povezani z udeležbo na evropskem šampionatu za haflingerje v avstrijski Stadl Pauri tekmovanje dvovpreg, v dresurnem in western jahanju (transport konj in opreme, nočitve tekmovalnih ekip, pristojbine, zavarovanje…) se štejejo kot državna pomoč - splošna pomoči *de minimis,* ki se lahko sofinancirajo v okviru uredbe 2023/2831, oziroma v okviru ukrepa pomoč za prenos znanja in informiranje na področju predelave ter s kmetijstvom povezanega delovanja na podeželju, vendar le te niso povezane s kmetijsko ampak s športno dejavnostjo, zato niso predmet podpore te uredbe.  **Kmetijsko gozdarska zbornica Slovenije**   * Predlog, ki se nanaša na spremembo 31. člena uredbe ni bil upoštevan, ker se izvajalec za izvedbo ukrepa 5, izbere v skladu s predpisi, ki urejajo javno naročanje.   V okviru javnega naročanja se opredeli pogoje za pridobitev sredstev za udeležbo na svetovnem tekmovanju v oranju, ki ga organizira Svetovna organizacija oračev (World Ploughing Organization – WPO), kakor tudi drugih tekmovanj na državni ravni (kot na primer državno prvenstvo v oranju in tekmovanje biotehničnih šol).  **Zveza za tehnično kulturo Slovenije**   * predloga, da se zagotovitvijo dodatna sredstva za dva pomočnika tekmovalcem ni bilo mogoče upoštevati, saj ni predmet te uredbe.   Izvajalec za izvedbo ukrepa Organiziranje in izvedba tekmovanj v oranju ter udeležba na svetovnem prvenstvu (v nadaljnjem besedilu: ukrep 5), se izbere v skladu s predpisi, ki urejajo javno naročanje. V skladu s predpisom so lahko kriti tudi potni stroški za udeležbo na svetovnem prvenstvu v oranju, v tem primeru tudi za dva pomočnika v kolikor to dopuščajo razpoložljiva sredstva.   * predlog, da se v 31. člen doda tudi navedba tekmovanj (šolska, območna - regijska, državno in svetovno) udeležbe na mednarodnih tekmovanjih v oranju), zaradi pristopa k realizaciji aktivnosti in potreb ni potreben ker so predlagane oblike tekmovanj zajete v uredbi. * Predlog, da se v uredbo doda nov pogoj, da pri organizaciji in izvedbi tekmovanj sodeluje tudi KGZS oziroma kmetijskih svetovalci ni bil upoštevan.   Izvajalec za izvedbo ukrepa 5, se izbere v skladu s predpisi, ki urejajo javno naročanje in ne z uredbo.  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA | | |
| **11. Gradivo je uvrščeno v delovni program vlade:** | | | | | | | | NE | | |
| Mateja Čalušić  ministrica | | | | | | | | | | |

**PREDLOG**

**EVA 2023-2330-0100**

Na podlagi 10., 12. in tretjega odstavka 25. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2,18/23 in 78/23) Vlada Republike Slovenije izdaja

**Uredbo o ukrepih kmetijske strukturne politike in kmetijske politike razvoja podeželja**

I. SPLOŠNE DOLOČBE

**1. člen**

**(vsebina)**

Ta uredba določa ukrepe, upravičene stroške, podrobnejše pogoje, merila, podrobnejše postopke in finančne določbe za dodelitev pomoči za ukrepe kmetijske strukturne politike in ukrepe kmetijske politike razvoja podeželja, pri čemer se:

– ukrep iz 4. člena te uredbe izvaja v skladu s 15. členom Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič spremenjene z Uredbo Komisije (EU) 2023/2607 z dne 22. novembra 2023 o popravku Uredbe (EU) 2022/2472 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2023/2607 z dne 23.11.2023), (v nadaljnjem besedilu: Uredba 2472/2022/EU), za kmetijska gospodarstva, ki se ukvarjajo s kmetijsko proizvodnjo in

– ukrep iz 12. člena te uredbe izvaja v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 2023/2831 z dne 15. 12. 2023; v nadaljnjem besedilu: Uredba 2023/2831/EU).

**2. člen**

**(pomen izrazov)**

Izrazi, uporabljeni v tej uredbi, pomenijo:

1. aktivni član je fizična oseba, ki je plačala članarino;
2. aktivna pravna oseba je tista, ki izpolnjuje obveznosti iz predpisov, ki urejajo ustanovitev in delovanje pravnih oseb, kar izhaja iz evidenc Agencije Republike Slovenije za javnopravne evidence in storitve;
3. celotno območje Republike Slovenije zajema območje najmanj osmih statističnih regij določenih v skladu s standardno klasifikacijo teritorialnih enot;
4. delovanje v eni statistični regiji pomeni delovanje vsaj treh aktivnih članov, ki so fizične osebe, ali vsaj ene aktivne pravne osebe;
5. enotno podjetje so fizične in pravne osebe, ki opravljajo gospodarsko dejavnost in so med seboj povezane v skladu z drugim odstavkom 2. člena Uredbe 2023/2831/EU;
6. kmetijski pridelek je kmetijski proizvod iz 7. točke 2. člena Uredbe 2472/2022/EU;
7. nevladna organizacija je organizacija, ki izpolnjuje pogoje iz zakona, ki ureja nevladne organizacije in je organizirana kot društvo, združenje, družina, klub ali zveza društev, v skladu z zakonom, ki ureja društva;
8. ožje območje Republike Slovenije zajema območje največ treh statističnih regij;
9. predelava kmetijskih proizvodov je dejavnost iz 45. točke 2. člena Uredbe 2022/2472/EU;
10. podjetje v težavah je fizična in pravna oseba, ki opravlja gospodarsko dejavnost in izpolnjuje merila iz 18. točke 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjene z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1);
11. priznana rejska organizacija je organizacija, ki izpolnjuje pogoje iz zakona, ki ureja živinorejo;
12. sindikat je organizacija, ki izpolnjuje pogoje iz zakona, ki ureja reprezentativnost sindikatov;
13. strojni krožek je pravna oseba, ki izpolnjuje pogoje iz zakona, ki ureja kmetijstvo;
14. širše območje Republike Slovenije zajema območje najmanj štirih statističnih regij.

**3. člen**

**(vrste ukrepov)**

Za uresničevanje ciljev trajnostnega razvoja kmetijstva se sredstva po tej uredbi namenijo za naslednje ukrepe:

1. pomoč za dokončanje komasacijskih postopkov;
2. pomoč za prenos znanja in informiranje na področju predelave ter s kmetijstvom povezanega delovanja na podeželju;
3. pomoč za delovanje na področju kmetijstva, gozdarstva in razvoja podeželja;
4. pomoč pri organizaciji strokovnih in jubilejnih dogodkov in
5. organiziranje in izvedba tekmovanj v oranju ter udeležba na svetovnem prvenstvu.
6. UKREPI
7. **Pomoč za dokončanje komasacijskih postopkov**

**4. člen**

**(namen pomoči)**

Namen ukrepa pomoč za dokončanje komasacijskih postopkov (v nadaljnjem besedilu: ukrep 1) je dokončanje komasacijskih postopkov na območju Republike Slovenije.

**5. člen**

**(vlagatelj)**

Vlagatelj za pomoč iz ukrepa 1 je upravna enota, na območju katere leži nedokončana komasacija, ki je vključena v program iz drugega odstavka 7. člena te uredbe.

**6. člen**

**(izvajalec in upravičenec)**

(1) Izvajalec ukrepa 1 je fizična ali pravna oseba, ki je usposobljena za dokončanje komasacijskih postopkov.

(2) Upravičenec do pomoči iz ukrepa 1 je komasacijski udeleženec, ki je fizična ali pravna oseba.

(3) Če je upravičenec iz prejšnjega odstavka član oziroma nosilec kmetijskega gospodarstva, se pomoč za dokončanje komasacijskih ukrepov dodeli v skladu s 15. členom Uredbe 2022/2472/EU in se dodeli upravičencu, ki je vpisan v register kmetijskih gospodarstev iz zakona, ki ureja kmetijstvo, izpolnjuje merila iz Priloge I Uredbe 2022/2472/EU, ni podjetje v težavah in nima neporavnanega naloga za izterjavo na podlagi predhodnega sklepa Evropske komisije, v katerem je pomoč, ki jo je dodelil organ iz Republike Slovenije, razglasila za nezakonito in nezdružljivo z notranjim trgom.

**7. člen**

**(pogoji za dodelitev pomoči)**

(1) Seznam komasacijskih območij, ki so upravičena do pomoči za dokončanje komasacijskih postopkov, je objavljen na osrednjem spletnem mestu državne uprave.

(2) Agencija Republike Slovenije za kmetijske trge in razvoj podeželja (v nadaljnjem besedilu: agencija) na podlagi seznama iz prejšnjega odstavka pripravi letni program dokončanja komasacijskih postopkov, ki ga potrdi direktor agencije v soglasju z ministrom, pristojnim za kmetijstvo, in se objavi na spletni strani agencije. S programom iz tega odstavka se določijo prednostne komasacije, za katere je namenjena pomoč iz ukrepa 1 v tekočem letu, in sicer do porabe sredstev.

(3) Vlagatelj iz 5. člena te uredbe izbere izvajalca iz prvega odstavka 6. člena te uredbe v skladu s predpisi, ki urejajo javno naročanje, in agenciji predloži dokumentacijo o izbiri izvajalca.

(4) Agencija za izvedbo ukrepa 1 z izvajalcem iz prvega odstavka 6. člena te uredbe sklene pogodbo o financiranju upravičenih stroškov iz 8. člena te uredbe.

**8. člen**

**(upravičeni stroški)**

Upravičeni stroški za pomoč iz ukrepa 1 so stroški pravnih in upravnih postopkov.

**9. člen**

**(finančne določbe)**

(1) Pomoč iz ukrepa 1 se dodeli do 100 % upravičenih stroškov.

(2) Izvajalec iz prvega odstavka 6. člena te uredbe po izvedbi ukrepa 1 pošlje vlagatelju iz 5. člena te uredbe:

* račune za plačilo upravičenih stroškov iz prejšnjega člena in
* poročilo o izvedenih delih.

(3) Ko vlagatelj iz 5. člena te uredbe potrdi poročilo iz druge alineje prejšnjega odstavka, dokumentacijo iz prejšnjega odstavka vloži na agencijo, ki na podlagi pogodbe iz četrtega odstavka 7. člena te uredbe izvajalcu iz prvega odstavka 6. člena plača upravičene stroške iz prejšnjega člena.

(4) Po izvršljivosti sklepa o stroških upravnega postopka iz prejšnjega člena vlagatelj iz 5. člena te uredbe sklep o upravnih stroških pošlje agenciji, ki te stroške plača vlagatelju iz 5. člena te uredbe.

(5) Sredstva za pomoč iz ukrepa 1 se dodelijo do višine, ki so za izvedbo tega ukrepa v posameznem proračunskem letu zagotovljena v proračunu Republike Slovenije.

(6) Pomoč iz ukrepa 1 se upravičencu dodeli kot subvencionirana storitev, pri čemer je znesek pomoči bruto ekvivalent nepovratnih sredstev.

**10. člen**

**(združevanje pomoči)**

Upravičenec lahko za iste upravičene stroške prejme drugo pomoč iz javnih sredstev, če skupna pomoč iz javnih sredstev ne presega 100 % upravičenih stroškov.

**11. člen**

**(hramba dokumentacije)**

Agencija hrani dokumentacijo, ki je bila podlaga za dodelitev pomoči iz ukrepa 1, deset let od dneva zadnje dodelitve pomoči v okviru tega ukrepa.

1. **Pomoč za prenos znanja in informiranje s področja predelave ter s kmetijstvom povezanega delovanja na podeželju**

**12. člen**

**(namen pomoči)**

Namen ukrepa pomoč za prenos znanja in informiranje s področja predelave ter s kmetijstvom povezanega delovanja na podeželju (v nadaljnjem besedilu: ukrep 2) je sofinanciranje strokovnih prireditev in drugih aktivnosti, ki spodbujajo prenos znanja in informiranja ljudi na podeželju s področja predelave povezane s kmetijsko proizvodnjo, ki ni predmet primarne kmetijske proizvodnje in jih izvajajo nevladne organizacije, ki delujejo na področju kmetijstva, gozdarstva in razvoja podeželja.

**13. člen**

**(vlagatelj in upravičenec)**

(1) Vlagatelj za pridobitev pomoči iz prejšnjega člena je nevladna organizacija, strojni krožek ali priznana rejska organizacija, ki deluje na področju kmetijstva, gozdarstva in razvoja podeželja na širšem ali ožjem območju Republike Slovenije.

(2) Vlagatelji iz prejšnjega odstavka se delijo po sklopih, in sicer:

* vlagatelj za sklop A je nevladna organizacija, strojni krožek ali priznana rejska organizacija, ki deluje na širšem območju Republike Slovenije;
* vlagatelj za sklop B je nevladna organizacija, strojni krožek ali priznana rejska organizacija, ki deluje na ožjem območju Republike Slovenije.

(3) Upravičenec do pomoči iz ukrepa 2 je vlagatelj iz prvega odstavka tega člena, ki izpolnjuje pogoje za dodelitev pomoči iz 14. člena te uredbe.

**14. člen**

**(pogoji za dodelitev pomoči)**

(1) Vlagatelj iz prejšnjega člena mora ob vložitvi vloge na javni razpis izpolnjevati naslednje pogoje:

1. je registriran kot pravna oseba iz 7., 11. ali 13. točke 2. člena te uredbe;
2. deluje na področju kmetijstva, gozdarstva in razvoja podeželja;
3. ima aktivne člane oziroma aktivne pravne osebe;
4. se financira iz članarin;
5. ima več kot polovico aktivnih članov, ki so kot nosilci ali člani kmetijskega gospodarstva vpisani v register kmetijskih gospodarstev iz zakona, ki ureja kmetijstvo;
6. priloži program dela, ki se bo izvajal v obdobju določenim z javnim razpisom;
7. na dan vložitve vloge nima neporavnanih davčnih obveznosti in drugih denarnih nedavčnih obveznosti v skladu z zakonom, ki ureja finančno upravo, v višini, ki prisega 50 eurov.

(2) Šteje se, da vlagatelj deluje na področju kmetijstva, gozdarstva in razvoja podeželja, če:

1. razvija in izvaja programe ter projekte, ki prispevajo k razvoju kmetijstva, gozdarstva in podeželja;
2. razvija in izvaja dejavnosti, ki pripomorejo k boljši prepoznavnosti in dvigu kakovosti slovenskih kmetijskih pridelkov in izdelkov ter gozdnih sortimentov;
3. organizira ali izvaja občinska, regijska, državna ali mednarodna srečanja ali tekmovanja s področja kmetijstva, gozdarstva ali razvoja podeželja;
4. sodeluje z domačimi ali mednarodnimi strokovnimi organizacijami, ki so dejavne na področju kmetijstva, gozdarstva in razvoja podeželja;
5. izvaja in spodbuja različne oblike neformalnega usposabljanja s področja kmetijstva, gozdarstva ali razvoja podeželja, kot so delavnice, tečaji, strokovna srečanja, seminarji, ogledi dobrih praks;
6. izdaja strokovne knjižne publikacije s področja kmetijstva, gozdarstva ali razvoja podeželja;
7. je dejaven pri promociji za podporo kmetijstvu, gozdarstvu in razvoju podeželja;
8. izvaja programe prostovoljstva na področju kmetijstva, gozdarstva in razvoja podeželja.

(3) Aktivnosti iz prejšnjega odstavka morajo biti razvidne iz namena in nalog, ki so zapisane v statutu vlagatelja iz 13. člena te uredbe.

(4) Do pomoči iz ukrepa 2 ni upravičen vlagatelj, ki je za iste upravičene stroške, kot jih navaja v vlogi za pridobitev pomoči, že prejel sredstva iz javnih virov in bi seštevek teh sredstev presegel 100 % upravičenih stroškov.

(5) Upravičenec do pomoči iz ukrepa 2 za iste upravičene stroške ne more hkrati pridobiti tudi sredstev iz 19. in 25. člena te uredbe.

(6) Višina pomoči na upravičenca do pomoči iz ukrepa 2 znaša do 70 % upravičenih stroškov iz programa dela iz 6. točke prvega odstavka tega člena.

(7) Višina pomoči iz prejšnjega odstavka se zviša za 10 % upravičenih stroškov, če je iz programa dela iz 6. točke prvega odstavka tega člena razvidno, da se aktivnosti nanašajo tudi na vsebine s področja digitalizacije kmetijstva.

(8) Upravičenec do pomoči iz ukrepa 2 mora zagotoviti morebitno razliko sredstev med višino dodeljene pomoči in dejansko vrednostjo odobrenega programa dela.

(9) Upravičenec do pomoči iz ukrepa 2 mora imeti za nakazilo dodeljenih sredstev odprt transakcijski račun v skladu z zakonom, ki ureja kmetijstvo.

**15. člen**

**(upravičeni in neupravičeni stroški)**

(1) Upravičeni stroški za dodelitev pomoči iz ukrepa 2 so:

1. najem prostorov (na primer: najemnine za razstavne prostore, stojnice, predavalnice, dvorane);
2. stroški materiala in storitev, povezani z delovanjem vlagatelja (na primer: plačilo avtorskega honorarja oziroma nadomestil za uporabo avtorskega dela oziroma predmeta varstva sorodnih pravic, stroški povezani z izdelavo in predstavitvijo strokovnih in promocijskih gradiv, publikacij, katalogov, brošur, izdelavo analiz, mnenj in anket, izdelava in vzdrževanje spletne strani);
3. stroški, povezani z organizacijo seminarjev, delavnic, posvetov, forumov, tekmovanj, razstav, nastopov, strokovnih ekskurzij (na primer: izdelava vabil, objava oglasov v medijih, najem predavateljev, hostes, varnostnikov, zdravnikov, veterinarjev);
4. stroški potovanj članov in predavateljev (na primer: potni stroški, stroški prevoza, dnevnice za službena potovanja, stroški namestitev).

(2) Upravičeni stroški iz prejšnjega odstavka morajo biti povezani s prenosom znanja in informiranjem ljudi na podeželju s področja predelave kmetijskih proizvodov.

(3) Višina potnih stroškov se uskladi enkrat letno v skladu z uredbo, ki ureja davčno obravnavo povračil stroškov in drugih dohodkov iz delovnega razmerja.

(4) Za upravičene stroške se štejejo stroški, nastali v obdobju, določenem v javnem razpisu.

(5) Podrobneje se upravičeni stroški iz prvega odstavka tega člena določijo z javnim razpisom.

(6) Neupravičeni stroški iz ukrepa 2 so:

1. davek na dodano vrednost,
2. stroški pogostitev,
3. stroški tekočega delovanja vlagatelja,
4. stroški delovanja, ki jih organizacija opravlja na podlagi predpisov in so že delno ali v celoti financirani iz javnih virov.

**16. člen**

**(merila za ocenjevanje vlog)**

(1) Pri ocenjevanju vlog iz ukrepa 2 se upoštevajo naslednja merila:

1. zastopanost aktivnega članstva;
2. geografska pokritost delovanja vlagatelja;
3. zagotavljanje pomoči kmetijskim gospodarstvom na področju usposabljanja;
4. delež lastnih sredstev za izvedbo programa;
5. status nevladne organizacije v javnem interesu;
6. vpis v vpisnik prostovoljnih organizacij.

(2) Podrobnejša merila iz prejšnjega odstavka, točkovnik za ocenjevanje vlog in minimalni prag točk se opredelijo z javnim razpisom.

**17. člen**

**(finančne določbe)**

(1) Pomoč iz ukrepa 2 se dodeli v obliki nepovratnih sredstev.

(2) Višina pomoči iz ukrepa 2 se na letni ravni določi največ do višine sredstev, ki je v posameznem proračunskem letu zagotovljena za ta namen v proračunu Republike Slovenije, pri čemer se ta višina sredstev zniža za vrednost iz pritožb zoper odločbe, ki jim je bilo ugodeno.

**18. člen**

**(shema pomoči *de minimis*)**

(1) Pomoč iz ukrepa 2 se dodeli kot pomoč po pravilu *de minimis* v skladu z Uredbo 2023/2831/EU.

(2) Upravičenec do pomoči iz 13. člena te uredbe mora pred dodelitvijo sredstev po tej uredbi podati pisno izjavo o:

* pomočeh *de minimis*, ki jih je prejel na podlagi te uredbe ali drugih predpisov, ki urejajo pomoč *de minimis*, v obdobju treh let;
* drugih že prejetih ali zaprošenih pomočeh za iste upravičene stroške in o zagotovilih, da z dodeljenim zneskom pomoči *de minimis* ne bo presežena zgornja meja pomoči *de minimis* ter intenzivnosti pomoči po drugih predpisih;
* združitvi, pripojitvi ali razdelitvi pravne osebe v obdobju treh let.

(3) Pomoč iz ukrepa 2 se dodeli do višine, ki ne presega zgornje meje iz 3. člena Uredbe 2023/2831/EU. Pomoč se lahko kumulira z drugimi pomočmi le pod pogoji iz 5. člena Uredbe 2023/2831/EU.

(4) Agencija mora pred odobritvijo pomoči preveriti višino že dodeljene pomoči *de minimis* za posameznega upravičenca v evidencah pomoči *de minimis*, ki jih vodita ministrstvo, pristojno za finance, in ministrstvo, pristojno za kmetijstvo in ribištvo.

(5) Za upravičence, ki so enotno podjetje, mora agencija predhodno preveriti, da že dodeljena pomoč *de minimis* za vsa podjetja v okviru enotnega podjetja ne presega zgornje meje iz 3. člena Uredbe 2023/2831/EU.

(6) V odločbi o pravici do sredstev, se v skladu z zakonom, ki ureja kmetijstvo, navede, da se pomoč iz ukrepa 2 dodeli po pravilu *de minimis* v skladu z Uredbo 2023/2831/EU in znesek pomoči *de minimis*.

(7) Upravičenec do pomoči iz 13. člena te uredbe in agencija morata vso dokumentacijo, ki je bila podlaga za dodelitev pomoči iz ukrepa 2, hraniti vsaj še deset let od dneva zadnje dodelitve pomoči iz ukrepa 2.

1. **Pomoč za delovanje na področju kmetijstva, gozdarstva in razvoja podeželja**

**19. člen**

**(namen pomoči)**

Namen ukrepa pomoč za delovanje na področju kmetijstva, gozdarstva in razvoja podeželja (v nadaljnjem besedilu: ukrep 3) je sofinanciranje delovanja, združevanja in povezovanja ljudi na podeželju v okviru nevladnih organizacij, strojnih krožkov, priznanih rejskih organizacij in organizacije, ki povezuje kmete v sindikat kmetov, in ki delujejo na področju kmetijstva, gozdarstva in razvoja podeželja.

**20. člen**

**(vlagatelj in upravičenec)**

(1) Vlagatelj za pridobitev pomoči iz ukrepa 3 je nevladna organizacija, strojni krožek, priznana rejska organizacija ali organizacija, ki povezuje kmete v sindikat kmetov, in ki deluje na področju kmetijstva, gozdarstva in razvoja podeželja na celotnem, širšem ali ožjem območju Republike Slovenije.

(2) Vlagatelji iz prejšnjega odstavka se delijo po sklopih, in sicer:

1. vlagatelj za sklop A je nevladna organizacija, ki povezuje društva podeželske mladine ali društva podeželskih žensk ali lastnike gozdov v zvezo ali kmete, ki opravljajo kmetijsko dejavnost, v sindikat kmetov, in ki deluje na celotnem območju Republike Slovenije;
2. vlagatelj za sklop B je priznana rejska organizacija, ki deluje na širšem območju Republike Slovenije;
3. vlagatelj za sklop C je nevladna organizacija ali strojni krožek, ki deluje na širšem območju Republike Slovenije;
4. vlagatelj za sklop Č je nevladna organizacija, ki deluje izključno na področju ekološkega kmetovanja in deluje na širšem območju Republike Slovenije.

(3) Upravičenec do pomoči iz ukrepa 3. je vlagatelj iz prvega odstavka tega člena, ki izpolnjuje pogoje za dodelitev pomoči iz 21. člena te uredbe.

**21. člen**

**(pogoji za dodelitev pomoči)**

(1) Vlagatelj iz prejšnjega člena mora ob vložitvi vloge na javni razpis izpolnjevati naslednje pogoje:

1. je registriran kot pravna oseba iz 7., 11., 12. ali 13. točka 2. člena te uredbe;
2. deluje na področju kmetijstva, gozdarstva in razvoja podeželja;
3. ima aktivne člane oziroma aktivne pravne osebe;
4. se financira iz članarin;
5. ima več kot polovico aktivnih članov, ki so kot nosilci ali člani kmetijskega gospodarstva, vpisani v register kmetijskih gospodarstev iz zakona, ki ureja kmetijstvo;
6. priloži program dela, ki se bo izvajal v obdobju določenim z javnim razpisom;
7. vlagatelj, ki je priznana rejska organizacija ima pridobljen status priznane rejske organizacije v skladu s predpisom, ki ureja živinorejo;
8. na dan vložitve vloge nima neporavnanih davčnih obveznosti in drugih denarnih nedavčnih obveznosti v skladu z zakonom, ki ureja finančno upravo, v višini, ki prisega 50 eurov.

(2) Šteje se, da vlagatelj deluje na področju kmetijstva, gozdarstva in razvoja podeželja, če

1. razvija in izvaja programe ter projekte, ki prispevajo k razvoju kmetijstva, gozdarstva in podeželja;
2. razvija in izvaja dejavnosti, ki pripomorejo k boljši prepoznavnosti in dvigu kakovosti slovenskih kmetijskih pridelkov in izdelkov ter gozdnih sortimentov;
3. organizira ali izvaja občinska, regijska, državna ali mednarodna srečanja ali tekmovanja s področja kmetijstva, gozdarstva ali razvoja podeželja;
4. sodeluje z domačimi ali mednarodnimi strokovnimi organizacijami, ki so dejavne na področju kmetijstva, gozdarstva in razvoja podeželja;
5. izvaja in spodbuja različne oblike neformalnega usposabljanja s področja kmetijstva, gozdarstva ali razvoja podeželja, kot so: delavnice, tečaji, strokovna srečanja, seminarji;
6. izdaja strokovne knjižne publikacije s področja kmetijstva, gozdarstva ali razvoja podeželja;
7. je dejaven pri promociji za podporo kmetijstvu, gozdarstvu in razvoju podeželja;
8. izvaja programe prostovoljstva na področju kmetijstva, gozdarstva in razvoja podeželja;
9. se vključuje v priznano rejsko organizacijo ali
10. izvaja čebelarski pašni red ali rejski program kot priznana rejska organizacija v skladu s predpisom, ki ureja živinorejo.

(3) Aktivnosti iz prejšnjega odstavka morajo biti razvidne iz namena in nalog, ki so zapisane v statutu vlagatelja iz 20. člena te uredbe.

(4) Šteje se, da vlagatelj, ki je nevladna organizacija in ki zaradi načina pridelave kmetijskega pridelka deluje na ožjem območju Republike Slovenije, pri tem pa deluje kot krovno združenje za tak kmetijski pridelek v Republiki Sloveniji, izpolnjuje pogoj delovanja na območju najmanj štirih statističnih regij za sklop C. Takemu vlagatelju se prizna delovanje na širšem območju Republike Slovenije oziroma delovanje v najmanj štirih statističnih regijah.

(5) Do pomoči iz ukrepa 3 ni upravičen vlagatelj, ki je za iste upravičene stroške, kot jih navaja v vlogi za pridobitev pomoči, že prejel sredstva iz javnih virov in bi seštevek teh sredstev presegel 100 % upravičenih stroškov.

(6) Upravičenec do pomoči iz ukrepa 3 za iste upravičene stroške ne more hkrati pridobiti tudi pomoči iz 12. in 25. člena te uredbe.

(7) Višina pomoči iz ukrepa 3 lahko na upravičenca do pomoči znaša do 90 % upravičenih stroškov iz programa dela iz 6. točke prvega odstavka tega člena za sklop A in do 80 % upravičenih stroškov iz programa dela iz 6. točke prvega odstavka tega člena za sklope B, C in Č.

(8) Višina pomoči iz prejšnjega odstavka se zviša za 10 % upravičenih stroškov, če je iz programa dela iz 6. točke prvega odstavka tega člena razvidno, da se aktivnosti, ki se izvajajo nanašajo tudi na vsebine s področja digitalizacije kmetijstva.

(9) Upravičenec do pomoči iz ukrepa 3 mora zagotoviti morebitno razliko sredstev med višino dodeljene pomoči in dejansko vrednostjo odobrenega programa dela.

(10) Upravičenec do pomoči iz ukrepa 3 mora imeti za nakazilo dodeljenih sredstev odprt transakcijski račun v skladu z zakonom, ki ureja kmetijstvo.

**22. člen**

**(upravičeni in neupravičeni stroški)**

(1) Upravičeni stroški za dodelitev pomoči iz ukrepa 3 so stroški povezani z delovanjem vlagatelja iz 20. člena te uredbe, in sicer:

1. najem prostorov (na primer:. najemnina za poslovni prostor);
2. nakup in najem opreme za poslovni prostor (na primer: oprema prostora, telefonska in mobilna oprema, računalniška, tiskalniška, fotokopirna, avdio, video in fotografska oprema, servisne storitve);
3. stroški materiala in storitev (na primer: stroški telefonskih, internetnih, računovodskih, bančnih, električnih in komunalnih storitev, nakup pisarniškega materiala, postavitev in vzdrževanje spletne strani);
4. stroški dela (na primer: plače, prispevki in študentsko delo vezano na lastno delovanje vlagatelja na podlagi pogodbe o zaposlitvi, pogodbe o delu, avtorske pogodbe in študentske napotnice);
5. stroški članarin v mednarodnih organizacijah, katerih član je vlagatelj;
6. stroški potovanj (potni stroški, dnevnice za službena potovanja in stroški namestitev članov vlagatelja);
7. stroški, povezani s spodbujanjem, združevanjem in povezovanjem ljudi (na primer: izdelava gradiv, katalogov, brošur, analiz, mnenj in anket, stroški izdelave lastnega promocijskega materiala in objave le teh v sredstvih javnega obveščanja, stroški najema prostora za predstavitev delovanja vlagatelja na sejmih in drugih prireditvah);
8. stroški izvajanja vsebin za enake možnosti žensk in moških (na primer: stroški, ki nastanejo pri organizaciji seminarjev, delavnic, posvetov in promocijsko gradivo).

(2) Višina potnih stroškov se uskladi enkrat letno, v skladu z uredbo, ki ureja davčno obravnavo povračil stroškov in drugih dohodkov iz delovnega razmerja.

(3) Za upravičene stroške se štejejo stroški, ki so nastali v obdobju, določenem v javnem razpisu.

(4) Podrobneje se upravičeni stroški iz prvega odstavka tega člena določijo z javnim razpisom.

(5) Neupravičeni stroški iz ukrepa 3 so:

1. stroški, ki si povezani z izvajanjem gospodarske dejavnosti (na primer: organizacija seminarjev, delavnic, posvetov, forumov, tekmovanj, razstav, nastopov, strokovnih ekskurzij, promocija kmetijskih ali ribiških proizvodov, proizvajalcev ali porekla teh proizvodov ali znamk, informiranje in prenos znanja v kmetijski ali drugi gospodarski dejavnosti, ..),
2. stroški povezani s športom in športnimi prireditvami (na primer: konjske dirke, kasaške dirke,..),
3. davek na dodano vrednost.

**23. člen**

**(merila za ocenjevanje vlog)**

(1) Pri ocenjevanju vlog pri ukrepu 3 se upoštevajo naslednja merila:

1. za sklope A, C in Č:
2. zastopanost aktivnega članstva;
3. geografska pokritost delovanja vlagatelja;
4. delež lastnih sredstev za izvedbo programa;
5. status nevladne organizacije v javnem interesu;
6. vpis v vpisnik prostovoljnih organizacij;
7. izvajanje vsebin s področja okolju in podnebju prijaznih kmetijskih praks.
8. za sklop B:
9. zastopanost aktivnega članstva;
10. geografska pokritost delovanja vlagatelja;
11. delež lastnih sredstev za izvedbo programa;
12. udeležba na mednarodnem ocenjevanju živali iz rejskega programa v tujini;
13. organizacija razstave živali v tujini.

(2) Podrobnejša merila iz prejšnjega odstavka, točkovnik za ocenjevanje vlog in minimalni prag točk se opredelijo z javnim razpisom.

**24. člen**

**(finančne določbe)**

(1) Pomoč iz ukrepa 3 se dodeli v obliki nepovratnih sredstev.

(2) Višina pomoči iz ukrepa 3 se na letni ravni določi največ do višine sredstev, ki so v posameznem proračunskem letu zagotovljena za ta namen v proračunu Republike Slovenije, pri čemer se ta višina sredstev zniža za vrednost iz pritožb zoper odločbe, ki jim je bilo ugodeno.

1. **Pomoč pri organizaciji strokovnih in jubilejnih dogodkov**

**25. člen**

**(namen pomoči)**

Namen ukrepa pomoč pri organizaciji strokovnih in jubilejnih dogodkov (v nadaljnjem besedilu: ukrep 4) je sofinanciranje strokovnega ali jubilejnega dogodka, ki pripomore k boljši prepoznavnosti slovenskega kmetijstva in gozdarstva.

**26. člen**

**(****vlagatelj in upravičenec)**

(1) Vlagatelj za pridobitev pomoči iz prejšnjega člena je nevladna organizacija, strojni krožek ali priznana rejska organizacija, ki deluje na področju kmetijstva, gozdarstva in razvoja podeželja na širšem ali ožjem območju Republike Slovenije.

(2) Upravičenec do pomoči iz ukrepa 4 je vlagatelj iz prejšnjega odstavka, ki izpolnjuje pogoje za dodelitev pomoči iz 27. člena te uredbe.

**27. člen**

**(pogoji za dodelitev pomoči)**

(1) Vlagatelj iz prejšnjega člena mora ob vložitvi vloge na javni razpis izpolnjevati naslednje pogoje:

1. je registriran kot pravna oseba iz 7., 11. ali 13. točke 2. člena te uredbe;
2. deluje na področju kmetijstva, gozdarstva in razvoja podeželja;
3. ima aktivne člane, oziroma aktivne pravne osebe;
4. se financira iz članarin;
5. ima več kot polovico aktivnih članov, ki so kot nosilci ali člani kmetijskega gospodarstva, vpisani v register kmetijskih gospodarstev v skladu z zakonom, ki ureja kmetijstvo;
6. priloži program dela, ki se bo izvajal v obdobju določenim z javnim razpisom;
7. na dan vložitve vloge nima neporavnanih davčnih obveznosti in drugih denarnih nedavčnih obveznosti v skladu z zakonom, ki ureja finančno upravo, v višini, ki prisega 50 eurov.

(2) Šteje se, da vlagatelj deluje na področju kmetijstva, gozdarstva in razvoja podeželja, če:

1. razvija in izvaja programe ter projekte, ki prispevajo k razvoju kmetijstva, gozdarstva in podeželja;
2. razvija in izvaja dejavnosti, ki pripomorejo k boljši prepoznavnosti in dvigu kakovosti slovenskih kmetijskih pridelkov in izdelkov ter gozdnih sortimentov;
3. razvija ali izvaja programe in projekte, ki prispevajo k usposabljanju kmetov ali lastnikov gozdov;
4. organizira ali izvaja občinska, regijska, državna ali mednarodna srečanja ali tekmovanja s področja kmetijstva, gozdarstva ali razvoja podeželja;
5. sodeluje z domačimi ali mednarodnimi strokovnimi organizacijami, ki so dejavne na področju kmetijstva, gozdarstva in razvoja podeželja;
6. izvaja in spodbuja različne oblike neformalnega usposabljanja s področja kmetijstva, gozdarstva ali razvoja podeželja, kot so: delavnice, tečaji, strokovna srečanja, seminarji;
7. izdaja strokovne knjižne publikacije s področja kmetijstva, gozdarstva ali razvoja podeželja;
8. je dejaven pri promociji za podporo kmetijstvu, gozdarstvu in razvoju podeželja;
9. izvaja programe prostovoljstva na področju kmetijstva, gozdarstva in razvoja podeželja;
10. se vključuje v priznano rejsko organizacijo ali
11. izvaja čebelarski pašni red ali rejski program kot priznana rejska organizacija v skladu s predpisom, ki ureja živinorejo.

(3) Aktivnosti iz prejšnjega odstavka morajo biti razvidne iz namena in nalog, ki so zapisane v statutu vlagatelja iz 26. člena te uredbe.

(4) Vlagatelj lahko pridobi pomoč iz ukrepa 4 samo za en strokovni ali jubilejni dogodek v posameznem proračunskem letu.

(5) Do pomoči iz ukrepa 4 ni upravičen vlagatelj, ki je za iste upravičene stroške, kot jih navaja v vlogi za pridobitev pomoči, že prejel sredstva iz javnih virov in bi seštevek teh sredstev presegel 100 % upravičenih stroškov.

(6) Upravičenec do pomoči iz ukrepa 4 ne more pridobiti sredstev za isti dogodek tudi iz 12. oziroma 19. člena te uredbe.

(7) Delež pomoči iz ukrepa 4 lahko na prejemnika pomoči znaša do 90 % upravičenih stroškov iz programa dela iz 6. točke prvega odstavka tega člena.

(8) Upravičenec do pomoči iz ukrepa 4 mora zagotoviti morebitno razliko sredstev med višino dodeljene pomoči in dejansko vrednostjo odobrenega programa dela.

(9) Upravičenec do pomoči iz ukrepa 4 mora imeti za nakazilo dodeljenih sredstev odprt transakcijski račun v skladu z zakonom, ki ureja kmetijstvo.

**28. člen**

**(upravičeni in neupravičeni stroški)**

(1) Upravičeni stroški za dodelitev pomoči iz ukrepa 4 so stroški povezani z izvedbo dogodka iz 25.člena te uredbe sicer:

1. stroški izdaje strokovne publikacije za obeležitev dogodka (stroški priprave in tiskanja);
2. stroški promocije dogodka (izdelava in objava promocijskih vsebin za dogodek);
3. stroški najema prostora dogodka;
4. drugi stroški, povezani z organizacijo in izvedbo dogodka (na primer: materialni stroški, potni stroški, stroški storitev).

(2) Višina potnih stroškov se uskladi enkrat letno v skladu z uredbo, ki ureja davčno obravnavo povračil stroškov in drugih dohodkov iz delovnega razmerja.

(3) Za upravičene stroške se štejejo stroški, ki so nastali v obdobju, določenem v javnem razpisu.

(4) Podrobneje se upravičeni stroški iz prvega odstavka tega člena določijo z javnim razpisom.

(5) Neupravičeni stroški iz ukrepa 4 so:

1. stroški, ki so povezani z izvajanjem gospodarske dejavnosti (na primer: promocija kmetijskih ali ribiških proizvodov, proizvajalcev ali porekla teh proizvodov ali znamk, informiranje in prenos znanja v kmetijski ali drugi gospodarski dejavnosti) in
2. davek na dodano vrednost.

**29. člen**

**(merila za ocenjevanje vlog)**

(1) Pri ocenjevanju vlog iz ukrepa 4 se upoštevajo naslednja merila:

1. delovanje vlagatelja oziroma usposabljanja;
2. predstavitev dogodka;
3. delež lastnih sredstev za izvedbo programa;
4. status nevladne organizacije v javnem interesu;
5. vpis v vpisnik prostovoljnih organizacij.

(2) Podrobnejša merila iz prejšnjega odstavka, točkovnik za ocenjevanje vlog in minimalni prag točk se opredelijo z javnim razpisom.

**30. člen**

**(finančne določbe)**

(1) Pomoč iz ukrepa 4 se dodeli v obliki nepovratnih sredstev.

(2) Višina pomoči za ukrep 4 se na letni ravni določi največ do višine sredstev, ki so v posameznem proračunskem letu zagotovljena za ta namen v proračunu Republike Slovenije, pri čemer se ta višina sredstev zniža za vrednost iz pritožb zoper odločbe, ki jim je bilo ugodeno.

1. **Organiziranje in izvedba tekmovanj v oranju ter udeležba na svetovnem prvenstvu**

**31. člen**

**(namen ukrepa)**

Namen ukrepa organiziranje in izvedba tekmovanj v oranju ter udeležba na svetovnem prvenstvu (v nadaljnjem besedilu: ukrep 5) so organiziranje in izvedba tekmovanj v oranju v Republiki Sloveniji ter organiziranje in izvedba udeležbe na svetovnem prvenstvu, saj se s tem spodbuja pomen obdelave zemlje, prenašanje dobrih praks, izobraževanje, ohranjanje dediščine podeželja in promocija slovenskega kmetijstva doma in v tujini.

**32. člen**

**(upravičenec)**

(1) Upravičenec za izvedbo ukrepa 5 je izvajalec, ki izpolnjuje pogoje iz 33. člena te uredbe.

(2) Ministrstvo, pristojno za kmetijstvo (v nadaljnjem besedilu: ministrstvo) izvajalca za izvedbo ukrepa 5 izbere v skladu s predpisi, ki urejajo javno naročanje.

**33. člen**

**(pogoji za odobritev sredstev)**

(1) Izvajalec za izvedbo ukrepa 5 je pravna oseba, ki izpolnjuje naslednje pogoje:

– deluje na področju kmetijstva,

– ima reference na področju priprave in izvedbe tekmovanj v oranju,

– izpolnjuje pogoje za udeležbo na svetovnem tekmovanju v oranju, ki ga organizira Svetovna organizacija oračev (World Ploughing Organization – WPO).

(2) Podrobnejši pogoji za izbiro izvajalca iz 32. člena te uredbe, merila, dokazila in podrobnejši upravičeni stroški se opredelijo v razpisni dokumentaciji javnega naročila.

**34. člen**

**(upravičeni stroški)**

Upravičeni stroški za ukrep 5 so:

1. stroški za pripravo tekmovališč;
2. stroški za pripravo in najem tekmovalnega in prireditvenega prostora;
3. stroški usposabljanja za sodnike;
4. materialni stroški izvajalca iz prejšnjega člena;
5. stroški promocije;
6. stroški članarin izvajalca iz prejšnjega člena;
7. stroški priprave tekmovalcev;
8. potni stroški za udeležbo na svetovnem prvenstvu v oranju;
9. stroški najema zemljišč za trening;
10. stroški organizacije strokovnih prireditev v okviru tekmovanj (na primer: okrogle mize, demonstracije, konference) in
11. drugi stroški, povezani z organizacijo, izvedbo in udeležbo (na primer: nagrade po pravilniku, ki ureja tekmovanje oračev, tiskovine, oblačila, prehrana, prenočitev, dnevnice, potni stroški).

**35. člen**

**(finančne določbe)**

Sredstva za izvajanje ukrepa 5 se določijo v javnem naročilu v skladu z razpoložljivimi proračunskimi sredstvi v posameznem proračunskem letu.

III. POSTOPEK ZA DODELITEV POMOČI

**36. člen**

**(javni razpis)**

(1) Pomoč za izvedbo ukrepov iz 12., 19. in 25. člena te uredbe se dodeli z zaprtim javnim razpisom v skladu z zakonom, ki ureja kmetijstvo.

(2) Ministrstvo javne razpise objavi v Uradnem listu Republike Slovenije in na osrednjem spletnem mestu državne uprave.

(3) Za posamezni ukrep iz 12., 19. in 25. člena te uredbe so sredstva na javnem razpisu lahko razdeljena po posameznih sklopih glede na namen znotraj ukrepa ali po skupinah posameznih upravičencev.

(4) Sredstva za ukrepe iz 12., 19. in 25. člena se razdelijo sorazmerno glede na delež doseženih točk od skupnega števila točk glede na razpoložljiva sredstva in glede na skupno vrednost zaprošenih sredstev v skladu z zakonom, ki ureja kmetijstvo.

(5) Podrobnejši pogoji za pridobitev pomoči iz 12., 19. in 25. člena te uredbe se opredelijo z javnim razpisom.

(6) Postopke za dodelitev pomoči iz 12., 19. in 25. člena te uredbe in izplačilo sredstev izvede agencija.

**37. člen**

**(vložitev vloge na javni razpis)**

(1) Vloge za ukrepe iz 12., 19. in 25. člena te uredbe se vložijo na agencijo v elektronski obliki v roku, določenem v javnem razpisu.

(2) Vloge iz prejšnjega odstavka vlagatelj ali njegov pooblaščenec za elektronsko vložitev izpolni elektronsko in podpiše s kvalificiranim elektronskim podpisom ter vloži v elektronski obliki, pri čemer se priloge predložijo kot skenogram.

(3) Za elektronsko izpolnjevanje in vložitev vlog iz prejšnjega odstavka agencija vzpostavi vstopno spletno mesto na naslovu https://e-kmetija.gov.si, na katerem se vlagatelj ali njegov pooblaščenec za elektronsko vložitev s sredstvom elektronske identifikacije prijavi v informacijski sistem agencije, ima dostop do vseh podatkov, potrebnih za izpolnitev vloge, izvede elektronski vnos, vključno s kvalificiranim elektronskim podpisom in vloži vlogo v informacijski sistem agencije, ki ga obvesti o uspešni vložitvi vloge.

(4) Če vlogo iz tretjega odstavka tega člena vlaga pooblaščenec za elektronsko vložitev, se pred elektronsko vložitvijo vloge registrira pri agenciji. Pooblaščenec za elektronsko vložitev pri vnosu vloge izpolni pooblastilo za dostop in uporabo informacijskega sistema agencije. S podpisom vloge vlagatelj ali njegov pooblaščenec za elektronsko vložitev potrdi pravilnost vnosa podatkov. Podrobna navodila o prijavi v informacijski sistem in o izpolnjevanju vloge v njem ter o vlaganju vloge se objavijo na osrednjem spletnem mestu državne uprave.

(5) Kot sredstvo elektronske identifikacije iz petega odstavka tega člena se šteje sredstvo elektronske identifikacije ravni zanesljivosti srednja ali visoka oziroma drug način elektronske identifikacije za dostop do elektronskih storitev ravni zanesljivosti srednja ali visoka v skladu s predpisi, ki urejajo elektronsko identifikacijo in storitev zaupanja.

(6) O upravičenosti vloge za ukrepe iz 12., 19. in 25. člena te uredbe odloči agencija z odločbo o pravici do sredstev v skladu z zakonom, ki ureja kmetijstvo.

**38. člen**

**(zahtevki za izplačilo sredstev)**

(1) Za izplačila sredstev za ukrepe iz 12., 19. in 25. člena te uredbe morajo upravičenci do pomoči zahtevke za izplačilo sredstev izpolniti v tekočem letu in jih podpisane s kvalificiranim elektronskim podpisom vložiti na agencijo v elektronski obliki.

(2) Za elektronsko izpolnjevanje in vložitev zahtevkov iz prejšnjega odstavka se smiselno uporabljajo določbe 37. člena te uredbe.

(3) Zahtevki za izplačilo sredstev iz prvega odstavka tega člena se vlagajo v skladu z roki, opredeljenimi v odločbi o pravici do sredstev.

(4) Zahtevku mora upravičenec do pomoči iz 13., 20. in 26. člena te uredbe priložiti skenirane izvirnike računov in dokazila o plačilu upravičenih stroškov oziroma skenirane kopije plačanih računov, ter poročilo o izvedenem programu dela. Priloge se priložijo kot skenogram.

(5) Računi iz prejšnjega odstavka tega člena morajo vsebovati vse potrebne podatke oziroma morajo biti izdani v skladu z zakonom, ki ureja davek na dodano vrednost.

(6) Število zahtevkov iz prvega odstavka tega člena določi agencija z odločbo o pravici do sredstev.

(7) Če agencija upravičencu do pomoči izda odločbo o pravici do sredstev z datumom vlaganja zahtevka po 30. oktobru tekočega leta, se izplačila sredstev izvedejo v naslednjem koledarskem letu.

(8) Vse aktivnosti, na katere se nanaša zahtevek za pridobitev pomoči iz 12., 19. in 25. člena te uredbe, morajo biti dokončane in plačane pred vložitvijo zadnjega zahtevka za izplačilo sredstev po tej uredbi.

(9) Zahtevki za pridobitev pomoči iz 12., 19. in 25. člena te uredbe se obravnavajo v skladu z zakonom, ki ureja kmetijstvo.

IV. OBDELAVA OSEBNIH PODATKOV

**39. člen**

(obdelava osebnih podatkov)

V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L št. 119 z dne 4. 5. 2016, str. 1), zadnjič popravljene s Popravkom (UL L št. 127 z dne 23. 5. 2018, str. 2), so informacije za posameznike, katerih osebne podatke bo obdelovala agencija, objavljene na spletni strani agencije.

V. PREHODNA IN KONČNI DOLOČBI

**40. člen**

**(končanje postopkov)**

Postopki, ki so se začeli pred uveljavitvijo te uredbe, se končajo v skladu z Uredbo o ukrepih kmetijske strukturne politike in kmetijske politike razvoja podeželja (Uradni list RS, št. 35/15 in 10/22).

**41. člen**

**(prenehanje veljavnosti**)

Z dnem uveljavitve te uredbe preneha veljati Uredba o ukrepih kmetijske strukturne politike in kmetijske politike razvoja podeželja (Uradni list RS, št. 35/15 in 10/22).

**42. člen**

**(začetek veljavnosti)**

Ta uredba začne veljati peti dan po objavi v Uradnem listu Republike Slovenije.

Št. 007-309/2023

Ljubljana, dne

EVA 2023-2330-0100

Vlada Republike Slovenije

dr. Robert Golob

predsednik

**OBRAZLOŽITEV:**

1. **UVOD**

Pravna podlaga:

* 10., 12. in tretji odstavek 25. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2 in 18/23).

1. **VSEBINSKA OBRAZLOŽITEV PREDLAGANIH REŠITEV**

Uredba o ukrepih kmetijske strukturne politike in kmetijske politike razvoja podeželja določa ukrepe, upravičence, upravičene stroške, pogoje, merila, postopke za dodelitev pomoči in finančne določbe za ukrepe kmetijske strukturne politike in ukrepe kmetijske politike razvoja podeželja.

S predlagano uredbo se izvajajo naslednji ukrepi:

* pomoč za dokončanje komasacijskih postopkov (v nadaljnjem besedilu: ukrep 1),
* pomoč za prenos znanja in informiranja s področja predelave ter s kmetijstvom povezanega delovanja na podeželju (v nadaljnjem besedilu: ukrep 2),
* pomoč za delovanje na področju kmetijstva, gozdarstva in razvoja podeželja (v nadaljnjem besedilu: ukrep 3),
* pomoč pri organizaciji strokovnih in jubilejnih dogodkov (v nadaljnjem besedilu: ukrep 4),
* organiziranje in izvedba tekmovanj v oranju ter udeležba na svetovnem prvenstvu (v nadaljnjem besedilu: ukrep 5).

Namen ukrepa 1 je dokončanje komasacijskih postopkov v skladu s 15. členom Uredbe 2022/2472/EU.

Namen ukrepa 2. pomoč za prenos znanja in informiranje s področja predelave ter s kmetijstvom povezanega delovanja na podeželju (v nadaljnjem besedilu: ukrep 2) je sofinanciranje strokovnih prireditev in drugih aktivnosti, ki spodbujajo prenos znanja in informiranja ljudi na podeželju s področja predelave povezane s kmetijsko proizvodnjo, ki ni predmet primarne kmetijske proizvodnje in jih izvajajo nevladne organizacije, ki delujejo na področju kmetijstva, gozdarstva in razvoja podeželja. Ukrep se izvaja po pravilu de minimis v skladu z Uredbo 2023/2831/EU.

Namen ukrepa 3 je sofinanciranje delovanja, združevanja in povezovanja ljudi na podeželju v okviru nevladnih organizacij, strojnih krožkov, priznanih rejskih organizacij in organizacije, ki povezuje kmete v sindikat kmetov, in ki delujejo na področju kmetijstva, gozdarstva in razvoja podeželja.

Namen ukrepa 4 je sofinanciranje strokovnega ali jubilejnega dogodka, ki pripomore k boljši prepoznavnosti slovenskega kmetijstva in gozdarstva.

Namen ukrepa 5 je organiziranje in izvedba tekmovanj v oranju v Republiki Sloveniji ter organiziranje in izvedba udeležbe na svetovnem prvenstvu, saj se s tem spodbuja pomen obdelave zemlje, prenašanje dobrih praks, izobraževanje, ohranjanje dediščine podeželja in promocija slovenskega kmetijstva doma in v tujini.

V letu 2024 je v proračunu Ministrstva za kmetijstvo, gozdarstvo in prehrano za izvedbo ukrepa:

* 1 načrtovanih 20.000 evrov na PP 243010 Zemljiške operacije. NRP 2330-21-5091 - Sanacija nedokončanih komasacij 2022-2026;
* 2, 3 in 4 načrtovanih 395.000 evrov na PP 255610 – Podpora strokovnim prireditvam, stanovskemu in interesnemu povezovanju, NRP 2330-20-0043 Podpora interesnemu povezovanju 2021–2025. Od tega za ukrep 2: 54.000 evrov, konto 4102, za ukrep 3: 331.000 evrov, konto 4120, in za ukrep 4: 10.000 evrov, konto 4120;
* 5 načrtovanih 34.800 evrov na PP 615910 - Državno in svetovano tekmovanje v oranju, NRP 2330-20-0046 – Tekmovanja v oranju.